|  |
| --- |
| **TITLE**  ÒDONANS KONSÈNAN FONDASYON POU SANTE PIBLIK LA; POU KREYE SEKSYON 25A-10 NAN KÒD KONTE MIAMI-DADE, FLORIDA; POU ENTÈDI SÈTEN KONPÒTMAN NAN SÈTEN SANT MEDIKAL FONDASYON SANTE PIBLIK LA, TANKOU KONPÒTMAN KI GEN RAPÒ AK PREZÈVASYON PWOPRIYETE A; POU BAY SEPARABILITE, METE KÒD LA, AK YON DAT POU LI ANTRE ANVIGÈ  **BODY**  TANDISKE, yo te defini ki sant medikal ki nan Fidisi Sante Piblik la ("Fidisi") nan Chapit 25A-2 Kòd Konte Miami-Dade, Florida ("Kòd"), ak nan Chapit 73-102, Lwa Florida; epi  TANDISKE, Komite a vle prezève entegrite kanpis sant medikal yo ki fè pati Fidisi Sante Piblik la ak pou pwoteje ak prezève sant medikal yo ki fè pati Fidisi a pou garanti sante, sekirite, ak byennèt tout travayè, pasyan, ak fanmi ki nan sant medikal Fidisi a; epi  TANDISKE, Fidisi a angaje nan yon pwogram konsyantizasyon konsènan entegrite misyon sant medikal Fidisi a ak enpòtans sante, sekirite, ak byennèt tout travayè, pasyan, ak fanmi ki nan sant medikal Fidisi a; epi  TANDISKE, Komite a vle modifye Chapit 25A nan Kòd Konte Miami-Dade, Florida, pou kreye nouvo seksyon konsènan Prezèvasyon Pwopriyete ak Konpòtman ki Entèdi nan tout sant medikal ki fè pati Fidisi a; epi  TANDISKE, gen menm kalite dispozisyon konsa nou te etabli nan òdonans sa a ki deja fè pati Kòd la, pou Depatman Avyasyon, Pò Lanmè, ak Pak, Rekreyasyon, ak Espas Louvri yo.   TANDISKE, Komite a te deja pase Òdonans Nimewo 10-2010 ak Òdonans Nimewo 15-1584, ki pèmèt yo bay sitasyon sivik kòm yon sanksyon pou zak ki pa vyolan; epi  TANDISKE, seksyon 1-5 nan Kòd la bay plis sanksyon pou moun ki vyole kòd la, tankou sanksyon sivik pou zak ki pa vyolan anba chapit 8CC nan kòd la; epi  TANDISKE, Komite a gen entansyon pou kite sant medikal yo itilize jijman yo lè pou sanksyone vyolasyon Kòd la ki etabli nan òdonans sa a, tankou bay yon mizangad lè li apwopriye.  KOMITE MANM KOMISYON KONTE NAN KONTE MIAMI-DATE, FLORIDA ÒDONE BAGAY SA YO:  Seksyon 1. Nou te kreye seksyon Section 25A-10 nan Kòd Konte Miami-Dade, Florida, pou li di: 1  Sec. 25A-10. Konpòtman ki Entèdi ak Prezèvasyon Pwopriyete.   (a) Konpòtman Jeneral ki Entèdi.  (1) L ap ilegal pou nenpòt ki moun rete andedan oswa sou nenpòt ki zòn, espas, oswa sant medikal nan sant medikal ki fè pati Fidisi a, amwenske moun sa a gen yon bon rezon pou li nan zòn, espas, oswa sant medikal an, ki gen rapò dirèk ak rezon yo itilize zòn, espas, oswa sant medikal sa a nòmalman ak regilyèman, yon fason ki anpeche oswa bloke moun oswa machin ki gen dwa pou pase oswa itilize li pase nan oswa atravè ann òd oswa itilize zòn, plas, oswa sant medikal sa a nòmalman oswa tradisyonèlman.  (b) Prezèvasyon pwopriyete. Piga okenn moun:  (1) Detwi, blese, degrade, deranje, oswa jwe avèk okenn bilding, afich, ekipman, aparèy, makè, oswa okenn lòt estrikti oswa pwopriyete nan sant medikal ki fè pati Fidisi a;  (2) Blese, degrade, retire, detwi, oswa deranje pyebwa, flè, touf bwa, oswa lòt vejetasyon nan sant medikal ki fè pati Fidisi a;  (3) Mache, kondwi oswa pake sou yon gazon oswa kote ki gen plant nan sant medikal ki fè pati Fidisi a; oswa  (4) Fè eksprè abandone nenpòt pwopriyete pèsonèl li nan sant medikal ki fè pati Fidisi a.  Nenpòt moun ki domaje yon bagay nan yon sant medikal ki fè pati Fidisi a ap responsab pou domaj sa a.   (c) Lapwòpte.  (1) Piga okenn moun jete oswa lage oswa mete okenn fatra ki gen ladan boutèy, vè ki kraze, sann, papye, bwat, bidon, tè, dechè, fatra, pwodwi tabak, oswa papye aliminyòm atè a oswa sou okenn pwopriyete ki pou sant medikal ki fè pati Fidisi a sòf pou poubèl ki fèt pou jete fatra yo.  (2) Piga okenn moun jete okenn babay ki pa pou yon poubèl resiklaj oswa lòt poubèl ki pa fèt pou kalite poubèl sa yo.  (3) Piga okenn moun lage oswa jete okenn ranblè, materyèl bilding, oswa okenn lòt materyèl nan okenn sant medikal ki fè pati Fidisi a, oswa okenn kanal oswa twou rigo ki sèvi sant medikal ki fè pati Fidisi a; sof pou vandè ki gen yon kontra pou travo piblik ak Fidisi a oswa selon lòt akò yo gen ak Fidisi a.  (4) Piga okenn moun itilize yon saldeben, twalèt, oswa kote pou lave yon fason ki pa pwòp.  (5) Piga okenn moun jete, mouche, oswa gaye okenn dlo ki soti nan kò yo atè a oswa sou pave a okenn kote nan sant medikal ki fè pati Fidisi a oswa okenn kote atè a, nan mi, patisyon, mèb, oswa okenn lòt kote nan yon saldeben, oswa lòt bilding oswa atè nan sant medikal ki fè pati Fidisi a, amwenske yo mete li dirèkteman yon kote yo mete pou sa menm.  (6) Piga okenn moun mete okenn objè etranje nan aparèy plonbri nan yon saldeben, oswa lòt bilding oswa atè a nan yon sant medikal ki fè pati Fidisi a.   (d) Polisyon Dlo (Fontèn yo).  Gen gwo entèdiksyon pou pa itilize fontèn, dlo fontèn, etan lak, rizyè, bè, oswa nenpòt kote ki gen dlo nan sant medikal ki fè pati Fidisi a, oswa rizo, dlo rigo, oswa kanal ki antre nan yo, kòm kote pou jete okenn sibstans oswa matyè, oswa bagay ki pral oswa kapab polye dlo sa yo.   (e) Moun k ap bwè.  (1) Piga okenn moun bwè okenn likè ki ka fè yo sou lè yo nenpòt kote nan sant medikal ki fè pati Fidisi a, sof si yo nan yon restoran Fidisi a otorize sa [[or]]2 >>,<< kontra pwopriyete a otorize moun bwè likè>>, oswa nan evènman Fidisi a sanksyone ak opere<<.  (2) Piga okenn moun kondwi pandan yo sou, jan li defini nan seksyon 316.è193 Lwa Florida, jan yo modifye li detanzantan, nan sant medikal ki fè pati Fidisi a.   (f) Medikaman.  (1) Piga okenn moun, apa yon doktè ki kalifye, yon teknisyen ijans ki sètifye (sou direksyon yon doktè ki kalifye oswa selon lalwa), yon enfimyè sètifye, yon famasyen ki kalifye, oswa lòt pwofesyonèl ki kalifye, ki gen dwa, pandan yo nan sant medikal ki fè pati Fidisi a, preskri oswa bay okenn sibstans kontwole jan li defini detanzantan nan lwa Eta ak Federal pou yon lòt moun oswa pou gen medikaman sa yo nan men li, ak entansyon pou preskri, vann, oswa bay yon lòt moun li. Moun sa yo pa gen otorizasyon pou ofri vann oswa pou vann medikaman sa yo sòf si yo gen yon pèmi, lisans, oswa kontra Konte a te bay yo.  (2) Piga okenn moun konsome, vale, oswa itilize okenn dwòg oswa sibstans ilegal nan okenn pati nan sant medikal ki fè pati Fidisi a.   Seksyon 2. Si yo te twouve nenpòt seksyon, dezyèm seksyon, fraz, kloz, oswa dispozisyon nan òdonans sa a pa valab, rès òdonans la ap rete valab.  Seksyon 3. Komite Manm Komisyon Konte a gen entansyon, epi yo òdone pou dispozisyon yo ki nan òdonans sa a, ak nenpòt dispozisyon revizyon, fè pati Kòd Konte Miami-Dade, Florida a. Yo kapab chanje chif ak lèt seksyon nan òdonans sa a pou akonpli entansyon sa a, epi yo ka ranplase mo "òdonans" la ak "seksyon," "atik,", oswa lòt mo ki apwopriye.   Seksyon 4. Òdonans sa a ap antre anvigè nan dis (10) jou apre dat yo pase li a amwenske Majistra ak konteste li, epi si li konteste li, l ap vin anvigè si Komite sa a pase li.   1 Efase mo yo pase trè ou yo ak/oswa mete yo nan [[ant parantèz]]. Mo ki souliye ak/oswa >>gen de (2) flèch yo<< se amannman nou pwopoze yo. Rès dispozisyon yo ap rete menm nan epi yo p ap chanje.   2 Men kijan nou endike diferans ant ranplasman ak orijinal la: 1 Efase mo yo pase trè ou yo ak/oswa mete yo nan [[ant de (2) parantèz]], ajoute mo ki souliye yo ak/oswa mo ki >>gen de (2) flèch yo<< |
|  |